

**DJEČJI VRTIĆ „ZLATNA RIBICA“**

**UPRAVNO VIJEĆE**

KLASA: 023-01/21-01/2

URBROJ: 2170-07-54-21-3

Kostrena, 14. svibnja 2021.g.

Temeljem odredbi članka 35. stavka 1. Zakona o predškolskom odgoju i obrazovanju („Narodne novine“, broj: 10/97, 107/07, 94/13, 98/19), članka 16. stavka 2. i članka 34. stavka 11. Statuta Dječjeg vrtića „Zlatna Ribica“, Upravno vijeće Dječjeg vrtića „Zlatna ribica“, na 54. elektronskoj sjednici održanoj 14. svibnja 2021. godine, donijelo je

**Odluku**

**o upisu djece u Dječji vrtić „Zlatna ribica“ u pedagošku godinu 2021./2022.**

1. Raspisuje se natječaj za upis djece u redovni cjelodnevni 10-satni jaslični program, redovni cjelodnevni 10-satni vrtićki program i poludnevni 6-satni vrtićki program Dječjeg vrtića „Zlatna ribica“ za pedagošku godinu 2021./2022.
2. Prednost pri upisu u Dječji vrtić „Zlatna ribica“, sukladno aktima osnivača ostvaruje:

* dijete koje zajedno s oba roditelja ima prebivalište u Općini Kostrena i državljani su Republike Hrvatske,
* dijete koje zajedno sa samohranim roditeljem ima prebivalište u Općini Kostrena i državljani su Republike Hrvatske,
* dijete kojem je dodijeljen skrbnik ili je smješteno u udomiteljsku obitelj, neovisno o njegovom prebivalištu, ako njegov skrbnik ili udomitelj ima prebivalište u Općini Kostrena,
* dijete koje je strani državljanin i koje zajedno s roditeljima ima status stranca s odobrenim stalnim boravkom u Općini Kostrena.

1. Ukoliko podnositelji Prijave za upis ostvaruju uvjete prebivališta u Općini Kostrena iz točke 2. ove Odluke, prednost pri upisu ostvaruju prema sljedećem redu prvenstva:

1. djeca roditelja žrtava i invalida Domovinskog rata,

2. djeca u godini prije polaska u osnovnu školu,

3. djeca zaposlenih roditelja,

4. djeca samohranih roditelja i djeca u udomiteljskim obiteljima,

5. djeca s teškoćama u razvoju,

6. djeca iz obitelji s troje ili više djece,

7. djeca roditelja koji primaju doplatak za djecu

4. Rokovi sklapanja ugovora o međusobnim pravima i obvezama, cijena korištenja usluge Dječjeg vrtića „Zlatna ribica“ i ostali podatci važni za upis djece i pružanje usluga propisani su Pravilnikom o upisu djece u Dječji vrtić „Zlatna ribica“.

5. Iznos nadoknade za uslugu Dječjeg vrtića „Zlatna ribica“određen je Odlukom o

mjerilima za naplatu usluga Dječjeg vrtića „Zlatna ribica“od roditelja-korisnika.

6. Natječaj za redovni i skraćeni upis u pedagošku godinu 2021./2022. provodit će se u

razdoblju **od 19.svibnja do 31. svibnja 2021. godine.**

7. Natječaj se objavljuje na službenim web stranicama Dječjeg vrtića „Zlatna ribica“ i osnivača, te na oglasnoj ploči Dječjeg vrtića „Zlatna ribica“, a obavijest o natječaju objavljuje se u dnevnom tisku.

8. U privitku ove Odluke nalazi se tekst natječaja za upis djece u pedagošku godinu 2021./2022. i čini njezin sastavni dio.

9. Ova Odluka stupa na snagu, uz suglasnost Općinskog načelnika, danom donošenja, a objavit će se službenoj web stranici i oglasnoj ploči Dječjeg vrtića „Zlatna ribica“.

Predsjednik Upravnog vijeća

Dječjeg vrtića „Zlatna ribica“:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

doc.dr.sc. Željko Linšak,dipl.san.ing.



**DJEČJI VRTIĆ „ZLATNA RIBICA“**

**Žuknica 1a**

**51221 Kostrena**

Temeljem Odluke Upravnog vijeća Dječjeg vrtića „Zlatna ribica“ (Klasa: 023-01/21-01/2,

Urbroj: 2170-07-54-21-3) od 14. svibnja 2021. godine, Dječji vrtić „Zlatna ribica“ objavljuje

**NATJEČAJ ZA UPIS DJECE U DJEČJI VRTIĆ „ZLATNA RIBICA“**

**u pedagošku godinu 2021./2022.**

**I. Programi, vrijeme i mjesto upisa**

Upisi se provode za sljedeće programe:

1. redovite cjelodnevne 10 - satne jaslične programe
2. redovite cjelodnevne 10 - satne vrtićke programe
3. redovite poludnevne 6 - satne vrtićke programe

**Prijave za upis djece koja se prvi put prijavljuju (u daljnjem tekstu: Prijave za upis)** i **Zahtjevi za nastavak korištenja usluga vrtića (u daljnjem tekstu: Zahtjev za nastavak)** zaprimaju se elektronskim putem na adresu **upisi@zlatnaribica.hr**, **od 19. svibnja do 31. svibnja 2021. godine**.

Obrasci Prijavaza upis djece i Zahtjev za nastavak korištenja usluga vrtića nalaze se na web stranici vrtića **www.**[**zlatnaribica.hr**](http://www.vrtic-viskovo.hr)**.**

**Ispunjen obrazac i potpunu dokumentaciju potrebno je dostaviti elektronskim putem ili putem pošte na navedenu adresu. (Molimo roditelje da obrazac i svu potpunu dokumentaciju dostave objedinjeno).**

Dodatne informacije mogu se dobiti na telefon 051/289-573 te na kontakte navedene na internetskoj stranici www.[zlatnaribica.hr](http://www.vrtic-viskovo.hr).

**II. Redovni upis**

Za dijete koje se prvi put prijavljuje roditelj podnosi **Prijavu za upis** elektronskim putem na adresu **upisi@zlatnaribica.hr** ili putem pošte na adresu Vrtića , **Žuknica 1a, 51221 Kostrena** u razdoblju **od 19. svibnja do 31. svibnja 2021. godine** .

U Prijavi za upis roditelj odabire željeni program koji se provodi u Vrtiću.

Uz ispunjenu Prijavu za upis obavezno se prilaže:

- rodni list ili izvadak iz matične knjige rođenih za dijete,

- potvrda o obavljenom zdravstvenom sistematskom pregledu predškolskog djeteta prije upisa u dječji vrtić, dokaz o cjelovito izvršenom cijepljenju djeteta prema

Programu obveznih cijepljenja, odnosno liječnička potvrda o kontraindikacijama

djeteta na cjepivo, za slučaj da neko cijepljenje nije izvršeno.

Prednost pri upisu u Vrtić ostvaruje:

* dijete koje zajedno s oba roditelja ima prebivalište u Općini Kostrena i državljani su Republike Hrvatske,
* dijete koje zajedno sa samohranim roditeljem ima prebivalište u Općini Kostrena i državljani su Republike Hrvatske,
* dijete kojem je dodijeljen skrbnik ili je smješteno u udomiteljsku obitelj, neovisno o njegovom prebivalištu, ako njegov skrbnik ili udomitelj ima prebivalište u Općini Kostrena,
* dijete koje je strani državljanin i koje zajedno s roditeljima ima status stranca s odobrenim stalnim boravkom u Općini Kostrena.

U svrhu ostvarivanja prethodno navedene prednosti, potrebno je dostaviti odgovarajuću dokumentaciju i to:

* presliku domovnice za dijete, uvjerenje o prebivalištu (ne starije od 3 mjeseca) za dijete i oba roditelja,
* presliku domovnice za dijete, uvjerenje o prebivalištu (ne starije od 3 mjeseca) za dijete i samohranog roditelja,
* presliku domovnice za dijete, uvjerenje o prebivalištu (ne starije od 3 mjeseca) za skrbnika ili udomitelja,
* uvjerenje nadležnog tijela da dijete zajedno s roditeljima ima status stranca s odobrenim stalnim boravkom u Općini Kostrena (ne starije od 3 mjeseca).

Osim navedenog Roditelj je dužan prilikom podnošenja Prijave za upis priložiti dokaze o činjenicama bitnim za ostvarivanje prednosti pri upisu:

1. djeca roditelja žrtava i invalida Domovinskog rata - pravomoćno rješenje nadležnog tijela kojim se dokazuje status roditelja žrtve ili invalida Domovinskog rata,
2. djeca u godini prije polaska u osnovnu školu - rodni list za djecu,
3. djeca zaposlenih roditelja - potvrda o zaposlenju i IP kartica za tekuću godinu za oba roditelja (za pomorce preslika ugovora ili potvrda o statusu pomorca izdana od posrednika),
4. djeca samohranih roditelja i djeca u udomiteljskim obiteljima - rodni list, presuda ili rješenje nadležnog tijela za samohrane roditelje ili skrbnike,

5. djeca s teškoćama u razvoju - pravomoćno rješenje Centra za socijalnu skrb,

6. djeca iz obitelji s troje ili više djece - rodne listove za svu malodobnu djecu,

odnosno, punoljetnu uzdržavanu djecu, kao dokaz da je dijete iz obitelji s troje

ili više djece,

7. djeca roditelja koji primaju doplatak za djecu - rješenje nadležnog tijela za

korisnike doplatka za djecu.

Uz Prijavu za upis prilažu se skenirani dokumenti. Vrtić zadržava pravo uvida u originale dokumenata.

Vrtić zadržava pravo tražiti od roditelja dodatne isprave vezane uz ostvarivanje prednosti pri upisu, odnosno, samostalne provjere činjenice vezane uz ostvarivanje prednosti.

**Prijave za upis sa nepotpunom dokumentacijom neće se razmatrati.**

Ukoliko se sva prijavljena djeca ne mogu upisati, prednost pri upisu ostvarivati će se prema kriterijima iz članka 12. Pravilnika o upisu djece u Dječji vrtić „Zlatna ribica“.

**III. Skraćeni upis**

Roditelj djeteta koje je upisano u prethodnoj pedagoškoj godini dužan je u razdoblju **od 19. svibnja do 31. svibnja 2021. godine** dostaviti **Zahtjev za nastavak** i **obrazac o prebivalištu**.

Ukoliko Zahtjev za nastavak nije podnesen u upisnom roku, smatra se da ne postoji potreba daljnjeg korištenja usluga Vrtića te se dijete ispisuje najkasnije s 31. kolovozom tekuće godine.

**IV. Rezultati upisa**

Privremena lista reda prvenstva biti će objavljena dana **11. lipnja 2021. godine** na oglasnoj ploči i web stranici Vrtića, a konačna lista reda prvenstva sukladno Pravilniku o upisu djece.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mag.praesc.educ. Stanko Vučetić